Alko
Alko Oy on Suomen valtion omistama monopoliyritys, jolla on Suomessa yksinoikeus yli 5,5-prosenttisten alkoholijuomien vähittäismyyntiin, poikkeuksena pienpanimoiden oluet sekä muista hedelmistä ja marjoista kuin rypäleistä tehdyt tilaviinit.
Alkon toiminnasta määrätään alkoholilaissa ja -asetuksessa ja se kuuluu sosiaali- ja terveysministeriön hallintoon ja valvontaan. Alkon pääkonttori sijaitsee Alkon lippulaivamyymälän Arkadian yläkerrassa Helsingin Kampissa.
Alkon toimitusjohtajaksi nimitettiin kesällä 2017 Leena Laitinen,[1] joka aloitti tehtävässä syksyllä 2017.[2]
Suomessa oli voimassa vuosina 1919–1932 kieltolaki, joka kumottiin neuvoa-antavan kansanäänestyksen jälkeen.[3] Eduskunta sääti 25. tammikuuta 1932 väkijuomalain,[4] joka antoi alkoholin valmistuksen, myynnin ja maahantuonnin Oy Alkoholiliike Ab:n yksinoikeudeksi. Alko avasi ensimmäisen myymälänsä tiistaina 5. huhtikuuta 1932 klo 10. Päivämäärän muistamista auttaa Suomen historian tunnetuimpiin kuuluva lukusarja 543210.[5]
Pääosakkaana vuonna 1932 oli Suomen valtio, jonka lisäksi muodollisina osakkaina olivat silloinen valtiovarainministeri, professori Kyösti Järvinen ja oikeusministeri, professori T. M. Kivimäki. Järvinen ja Kivimäki merkitsivät kumpikin yhden osakkeen ja valtio 29998 kappaletta 1000 markan osakkeita.[6] Osakeyhtiölaki muuttui 1990-luvulla, jolloin osakkaita ei enää tarvittu yhtä enempää, ja molemmat osakkeet ostettiin Järvisen ja Kivimäen perikunnilta.
Talvisodan syttymisen jälkeen Alko ryhtyi valmistamaan Rajamäen tehtaalla panssarintorjunta-aseiksi polttopulloja, joita kutsuttiin Molotovin cocktaileiksi Neuvostoliiton ulkoministerin mukaan. Pulloja valmistettiin sodan aikana yhteensä 542194 kappaletta.[7]
Vuonna 1944 otettiin käyttöön viinakortti, joka piti esittää myyjälle alkoholijuomia ostaessa. 1940- ja 1950-lukujen taitteessa pullot asetettiin hyllyihin pystyyn niin, että ne näkyivät asiakkaille. Olympiavuonna 1952 Alkon tuotevalikoima kasvoi huikeasti, myyntiin tuli viinejä sekä lonkeroa. Aiemmin Alkon tuotevalikoima oli koostunut pääosin väkevistä viinoista ja oluista.[8] Alkon sadas myymälä avattiin Turun Eerikinkadulle vuonna 1957.[9]
Alkon ensimmäinen itsepalvelumyymälä avattiin Helsingin Pohjoisesplanadille vuonna 1962, sitä ennen kaikissa liikkeissä tuotteet olivat tiskin takana. Viimeinen tiskimyymälä (ennen vuotta 2017) sijaitsi Helsingin Kruununhaassa, ja se suljettiin vuonna 1998.[8][9]
Vuonna 1969 yhtiön nimi muutettiin muotoon Oy Alko Ab. Samana vuonna keskiolutlaki antoi oikeuden myydä III-veroluokan olutta elintarvikeliikkeissä. Viinakortti poistui käytöstä vuoden 1971 alussa. Vuonna 1977 avattiin Alkon 200. myymälä Nurmijärven Rajamäelle.[9]
Vuonna 1995 asema alkoholielinkeinoa hallinnoivana viranomaisena siirrettiin Alkolta sosiaali- ja terveydenhuollon tuotevalvontakeskukselle.[9] Oy Alko Ab:stä erotettiin samana vuonna alkoholijuomien valmistus ja markkinointi Primalco Oy:ksi, ja hotelli- sekä ravintolatoiminta jatkoi omana Arctia Oy:nä. Alko Oy:hyn jäi tällöin alkoholijuomien vähittäis- ja tukkukauppa. Näiden yhtiöiden emoyhtiöksi perustettiin Alko-Yhtiöt Oy. Konserniin tuli vuonna 1996 uusi yhtiö, alkoholijuomien tukkumyyntiä ja jakelua hoitava Havistra Oy. Alko Oy erotettiin Alko-Yhtiöt-konsernista vuonna 1999 ja siirrettiin sosiaali- ja terveysministeriön alaisuuteen. Primalco ja Havistra yhdistettiin myöhemmin Oy Altia Ab:ksi.
Suomen vähittäiskauppaa kartoittaneen Heikki Peltolan mielestä Alko koki 1990-luvulla harvinaisen nopean ja onnistuneen muodonmuutoksen valtion virastomaisesta monopolista yhdeksi maailman parhaisiin kuuluvista alkoholin myyntiketjuista.[10]
Alkon 300. myymälä avattiin Turun Kupittaalle vuonna 2003. Alko uusi logonsa ja visuaalisen ilmeensä vuonna 2007, kun yritys täytti 75 vuotta. Marraskuussa 2016 Alko alkoi myydä tuotteitaan myös verkkokaupassa, joka on auki ympäri vuorokauden. Ostajan ikä ja henkilöllisyys tarkistetaan tuotetta noudettaessa. Jakelun tilaajille hoitaa Posti ja yritysasiakkaille juomat toimitetaan myös yritysosoitteisiin.[11] Vuonna 2017 Alko avasi Helsingin Töölöntorille vanhanmallisen tiskimyymälän 85-vuotisjuhlansa kunniaksi.[8]
Vuoden 2018 alkoholilain uudistuksessa elintarvikeliikkeissä myytävän alkoholin sallittu prosenttiraja nostettiin 4,7%:sta 5,5%:n ja samalla poistui myös valmistustaparajoite, jossa alkoholin tuli olla valmistettu käymisteitse. Helsingin Sanomien toukokuussa 2018 teettämässä mielipidemittauksessa 1024:stä vastaajasta 60 prosenttia sallisi yli 5,5-prosenttisten juomien vähittäismyynnin myös muualla kuin Alkossa. Kielteisesti suhtautui 34 prosenttia. Kysymyksessä ei eritelty, haluttaisiinko ruokakauppoihin vain viinit vai myös väkevät viinat.[12] Terveyden ja hyvinvoinnin laitoksen tammikuussa 2018 teettämässä mielipidemittauksessa noin tuhannesta vastaajasta 50 prosenttia hyväksyisi viinien myynnin ruokakaupoissa ja 85 prosenttia vastaajista pitäisi väkevät alkoholijuomat Alkossa. 60 prosenttia vastaajista oli sitä mieltä että Alkon monopoli on hyvä tapa rajoittaa alkoholihaittoja.[13] Sittemmin Alkon monopolin purkamista on ehdotettu sekä Kokoomuksen poliitikkojen[14] että kahden tutkijan taholta[15].
Nykyään Alkolla on 356 myymälää ja noin 60 täydentävää tilauspalvelupistettä.[16]
Alkon 20 litramäärältään myydyintä tuotetta vuonna 2015:[17]
Original Long Drink (Hartwall) – 3165153 Leijona Viina (Altia) – 3088685 Koskenkorva Viina 38% (Altia) – 3057413 Suomi Viina (Pernod Ricard Finland) – 2154186 Karhu A (Sinebrychoff) – 1223939 Olvi Tuplapukki (Olvi) – 1071250 Tapio Viina (Pernod Ricard Finland) – 1064915 Gato Negro Sauvignon Blanc (Viña San Pedro) – 815317 Olvi Export A (Olvi) – 807628 Gato Negro Cabernet Sauvignon (Viña San Pedro) – 689957 Pearly Bay Dry White (KWV) – 686192 Magyar Fehér Bor (Altia) – 624434 Sandels A (Olvi) – 602677 Karhu Tosi Vahva (Sinebrychoff) – 591662 Koskenkorva Viina 30 % (Altia) – 567774 Jaloviina * (Altia) – 538376 St. Elmo Village (Altia) – 522754 Viña Maipo Cabernet Sauvignon (Viña Maipo) – 520471 J. P. Chenet Cabernet-Syrah (J. P. Chenet) – 514669 Original Long Drink Strong (Hartwall) – 483049
Alkon hinnoittelu muodostuu kaavalla HMT (Hinta myymälän takaovella) X kerroin + pantti + alkoholijuoma- ja juomapakkausvero X arvonlisävero = vähittäismyyntihinta.[18]
Tuotteen veroton hinta myyjän varastoimana ja jakelemana: Alkon ostohinta – (alkoholijuomavero + juomapakkausvero)[18] Tuotteen veroton hinta Alkon varastoimana ja jakelemana:[18] Kotimaiselta myyjältä ostettuna: Ostohinta + Alkon keskusvarasto- ja myymäläjakelukustannukset Ulkomaiselta myyjältä ostettuna: Ostohinta + Alkon keskusvarasto- ja myymäläjakelukustannukset + maahantuontikustannukset ja mahdollinen tullimaksu
Verottomaan hintaan lisätään hinnoittelukerroin, joka riippuu tuotteesta. Vuonna 2016 kertoimet ovat:[18]
Vodkat ja viinat 1,56 Muut väkevät 1,50 Viinit ja siiderit 1,54 Longdrinkit 1,81 Oluet 1,67 Alkoholittomat 1,54
pienoiskuva|Alkot toimivat usein suurten ruokakauppojen yhteydessä. Alkon myymälä K-Supermarket Välivainiolla Oulussa. Alko myy alkoholittomista juomista alle 18-vuotiaille vain limonadia. Esimerkiksi alkoholitonta olutta tai alkoholitonta simaa Alko ei myy alle 18-vuotiaille.[19]
Alkot saavat olla auki arkisin kello 9–21. Jotkin myymälät saattavat avata myöhemmin tai sulkea aikaisemmin. Alkot saavat olla auki lauantaisin sekä arkipyhien aattoina kello kuuteen illalla. Kaikki myymälät ovat suljettu sunnuntaisin, kirkollisina pyhäpäivinä (mukaan lukien vappu ja itsenäisyyspäivä), pääsiäislauantaina ja jouluaattona.[20]
Hotelli- ja ravintolamuseo Helsingin Kaapelitehtaalla hoitaa Alkon myymälämuseon kokoelmaa. Museon näyttelyssä on esillä Alkon tiskimyymälä 1930-luvun ulkoasussa.
Citation error, replace with{{cite book| author = Häikiö, Martti| title = Alkon historia. Valtion alkoholiliike kieltolain kumoamisesta Euroopan Unionin kilpailupolitiikkaan 1932–2006| publisher = Otava| year = 2007}}
Luokka:Alkoholi Suomessa Luokka:Suomalaiset valtionyhtiöt Luokka:Suomalaiset kauppaketjut Luokka:Sosiaali- ja terveysministeriö Luokka:Seulonnan keskeiset artikkelit Luokka:Tavaramerkit